stanford-oval/wikipedia huggingface dataset:
USS Patrick Henry
Palvelus

Alus läpäisi koeajot sinisellä miehistöllä 16. syyskuuta mennessä, minkä jälkeen keltainen miehistö siirtyi alukselle. Se lähti joulukuussa 1960 ensimmäiselle partiomatkalleen. Aluksella tehtiin kaikkiaan seitsemäntoista partiomatkaa joulukuuhun 1964 mennessä, jolloin alus siirrettiin telakalle puoleksitoista vuodeksi.
Koeajojen jälkeen alus palautettiin palvelukseen. Se lähti joulukuussa 1966 kahdeksannelletoista partiomatkalleen liitettynä sukellusvenelaivue 14:ään. Alus päätti 1. maaliskuuta 1968 22. matkansa Holy Lochiin.
Alus muutettiin taistelusukellusveneeksi lokakuussa 1981, jolloin sen ohjussiilot täytettiin betonilla ja laukaisujärjestelmä poistettiin. Alus poistettiin palveluksesta 25. toukokuuta 1984.
Hoikkahirvenjuuret

| Hoikkahirvenjuuret |
| --- | --- |
 Pentanema indicum
Tieteellinen luokittelu
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Kladi::  Asteridit
Lahko::  Asterales
Heimo::  Asterikasvit Asteraceae
Suku::  Hoikkahirvenjuuret Pentanema  Cass.
Katso myös
   Hoikkahirvenjuuret Commonsissa 
Infobox OKNimi-testi OK: 
Hoikkahirvenjuuret (Pentanema) on asterikasveihin kuuluva kasvisuku, jossa on 34 lajia. Niitä esiintyy alkuperäisenä Euraasiassa ja Pohjois-Afrikassa. Suurin osa suvun lajeista on sijoitettu hirvenjuuriin (Inula) ennen 2010-lukua.
Lajeja

vanukehirvenjuuri (Pentanema britannicum, syn. Inula britannica)
piennarhirvenjuuri (Pentanema squarrosum, syn. Inula conyzae)
miekkahirvenjuuri (Pentanema ensifolium, syn. Inula ensifolia)
etelänhirvenjuuri (Pentanema hirtum, syn. Inula hirta)
sädehirvenjuuri eli kristuksensilmä (Pentanema oculus-christi, syn. Inula oculus-christi)
idänhirvenjuuri (Pentanema orientale, syn. Inula orientalis)
rantahirvenjuuri (Pentanema salicinum, syn. Inula salicina)
Suomessa esiintyvät rantahirvenjuuri ja vanukehirvenjuuri paikoitellen.
Aiheesta muualla

Suomen Lajitietokeskus: Hoikkahirvenjuuret (Pentanema)
Tony Rominger

| Tony Rominger |
| --- | --- |
 Tony Rominger vuoden 1993 Pariisi-Nizza-kilpailussa
Henkilötiedot
Koko nimi:  Tony Rominger
Syntynyt: 27. maaliskuuta 1961 (ikä 63)
Kansalaisuus:   Sveitsi
Pyöräilijä
Pituus:  175 cm
Paino:  65 kg
Joukkue:  lopettanut
Laji:  maantie
Rooli:  ajaja
Ajajatyyppi:  yleisajaja
Ura
Ammattilaisjoukkue(et)
1986 1987–1990  1991 1992–1993 1994–1996 1997:  Cilo–Aufina–Gemeaz Cusin Supermercati Brianzoli–Chateau d'Ax Toshiba CLAS–Cajastur Mapei–CLAS Cofidis
Suurimmat voitot
 Ranskan ympäriajo Mäkikilpailu (1993) 3 etappivoittoa (1993) Italian ympäriajo Kokonaiskilpailu (1995) Pistekilpailu (1995) Intergiro-kilpailu (1995) 5 etappivoittoa (1988, 1995) Espanjan ympäriajo Kokonaiskilpailu (1992, 1993, 1994) Pistekilpailu (1993) Mäkikilpailu (1993, 1996) Yhdistelmäkilpailu (1992) 13 etappivoittoa (1992, 1993, 1994, 1996) Muut etappikilpailut Baskimaan ympäriajo (1992, 1993, 1994) Pariisi–Nizza (1991, 1994) Tirreno–Adriatico (1989, 1990) Tour de Romandie (1991, 1995) Yhden päivän kilpailut Lombardian ympäriajo (1989, 1992) Muuta Pyöräilyn tunnin ennätys 55.291 km (5. marraskuuta 1994) 
 Tiedot päivitetty: 22.8.2022 
Tony Rominger
Tony Rominger (s. 27. maaliskuuta 1961 Vejle, Tanska) on sveitsiläinen uransa päättänyt maantiepyöräilijä, joka kilpaili ammattilaisena vuosina 1986–1997. Hän voitti kolmesti Espanjan ympäriajon peräkkäisinä vuosina 1992, 1993 ja 1994 sekä Italian ympäriajon 1995. Rominger haastoi Miguel Indurainin yksinvallan Ranskan ympäriajossa vuonna 1993 sijoittuen lopulta toiseksi ja voittaen maillot à pois -paidan parhaana mäkimiehenä. Vuonna 1994 Rominger paransi kahdesti tunninajon maailmanennätystä päätyen tulokseen 55,291 km. Hän lopetti uransa vuonna 1997 murrettuaan solisluunsa Ranskan ympäriajossa.
Suurimmat voitot

Espanjan ympäriajo
kokonaiskilpailu 1992, 1993, 1994 (lisäksi kolmas 1996)
mäkikilpailu 1993, 1996
pistekilpailu 1993
13 etappivoittoa (2 x 1992, 3 x 1993, 6 x 1994, 2 x 1996)
Italian ympäriajo
kokonaiskilpailu 1995
pistekilpailu 1995
Intergiro-välikirikilpailu 1995
5 etappivoittoa (1 x 1988, 4 x 1995)
Ranskan ympäriajo
kokonaiskilpailu toinen 1993
mäkikilpailu 1993
3 etappivoittoa (etapit 10, 11 ja 19 vuonna 1993)
UCI maailman ranking 1994
Baskimaan ympäriajo 1992, 1993, 1994
Giro di Lombardia 1989, 1992
Tour de Romandie 1991, 1995
Tirreno-Adriatico 1989, 1990
Pariisi-Nizza 1991, 1994
Grand Prix des Nations 1991, 1994
Subida a Urkiola 1993
GP Eddy Merckx 1994
Giro dell'Emilia 1988
Semana Catalunya 1993
Tunninajon ME: 22.10.1994 - Velodrome du Lac, Bordeaux, 53.832 km
Tunninajon ME: 5.11.1994 - Velodrome du Lac, Bordeaux, 55.291 km
Aiheesta muualla

Saavutukset biciclopedia.com -sivulta (englanniksi)
Uvulifer ambloplites

| Uvulifer ambloplites> Tieteellinen luokittelu |
| --- | --- |
Kunta::  Eläinkunta Animalia
Pääjakso::  Laakamadot Platyhelminthes
Luokka::  Tiehytmadot Trematoda
Alaluokka::  Digenea
Lahko::  Strigeatida
Heimo::  Diplostomatidae
Suku::  Uvulifer
Laji::  ambloplites
Kaksiosainen nimi
 Uvulifer ambloplites 
Infobox OKNimi-testi OK: 
Uvulifer ambloplites on tiehytmatoihin kuuluva laakamatolaji. Se on loiseläin, joka käyttää isäntänään kotiloita, kaloja ja lintuja.
Uvulifer ambloplites -tiehytmatoa tavataan Pohjois-Amerikassa, Väli-Amerikassa ja Etelä-Amerikan pohjoisosissa. Sen elämä alkaa munana kaloja syövän linnun ulosteessa. Se kuoriutuu värekarvatoukaksi. Lajin ensimmäisenä väli-isäntänä toimivat kotilot. Kotilossa toukasta kehittyy ensin sporokystaselvennä, ja sitten kotilosta se lähtee kerkariatoukkanaselvennä vesistöön. Vedessä toukka läpäisee kalan suomut ja päätyy syvälle kalan lihaksistoon. Kalassa toukka kehittyy edelleen, ja aikuiseksi se tulee kuitenkin vasta kalan syöneessä linnussa. Siellä madot lisääntyvät ja muodostavat uusia munia, jotka jatkavat kiertoaan linnun ulosteessa.
Tony Rolt

| Tony Rolt |
| --- | --- |

Henkilötiedot
Kansalaisuus:   Iso-Britannia
Formula 1 -ura
Aktiivivuodet:  1950, 1953, 1955
Talli(t):  yksityinen ERA, Rob Walker Racing Team
Kilpailuja:  3
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Britannian Grand Prix 1950
Viimeinen kilpailu:  Britannian Grand Prix 1955
Anthony Peter Roylance "Tony" Rolt (s. 16. lokakuuta 1918 Bordon, Hampshire – 6. helmikuuta 2008) oli brittiläinen kilpa-autoilija.
Ura

Hän osallistui vuosina 1950, 1953 ja 1955 kolmeen Formula 1 -sarjan MM-osakilpailuun, jotka olivat kaikki Britannian GP:itä. Hän keskeytti jokaisessa. Hän voitti Le Mansin 24 tunnin ajon vuonna 1953.
Kilpa-ajouransa jälkeen Rolt ryhtyityi liikemieheksi ja perusti Freddy Dixonin kanssa turvavarusteita, kuten lukkiutumattomia jarruja valmistavan yrityksen. Lisäksi hän turvasi taloudellisen toimeentulonsa tekemällä yhteistyötä Harry Fergusonin kanssa, joka valmisti traktoreita. Myöhemmin Fergusonin kuoleman jälkeen hän alkoi rakentaa vuonna 1961 yksipaikkaisia Ferguson -kilpa-autoja, joilla Stirling Moss voitti F1-sarjan ulkopuolisen Oulton Parkin kilpailun. Ennen kuolemaansa Rolt oli viimeinen elossa ollut ensimmäiseen F1-kisaan Silverstonessa vuonna 1950 osallistunut kuljettaja.
Sotilastausta

Rolt oli suorittamassa asepalvelusta kiväärikompaniassa, kun toinen maailmansota syttyi. Hänen yksikkönsä jäi puolustamaan Calais’ta, kun britit joutuivat vetäytymään Dunkerqueen. Rolt itse jäi vangiksi, ja hän joutui vankileirille. Leirillä hän yritti pakoa seitsemän kertaa, minkä vuoksi hänet siirrettiin tarkasti vartioituun vankilaan. Hän suunnitteli pakoa vankilasta riippuliitimen avulla, mutta liittoutuneet vapauttivat vankilan, ennen kuin liidin oli valmis.
Valtionvaakuna

Valtionvaakuna on itsenäisen valtion symbolina toimiva vaakuna eli kilvelle sijoitettu heraldinen tunnus. Siinä missä kansalaisia rohkaistaan juhlistamaan pieniäkin tapahtumia kansallislipulla, vaakunan käyttöä on tiukemmin rajattu valtion edustajien käyttöön. Esimerkiksi Suomen vaakunan tunnuskuvaa voivat käyttää sineteissään ja leimoissaan vain laissa tarkoitetut valtioelimet, valtion viranomaiset ja Suomen Pankki.
Euroopassa suosittuja valtionvaakunan aiheita ovat karhu ja leijona.
Valtionvararikko

Valtionvararikko on tilanne, jossa valtio lopettaa pysyvästi tai joksikin aikaa valtionvelan ja sen korkojen maksamisen. Tällainen valtiovallan yksipuolinen toimi eroaa siitä, mitä vararikolla eli konkurssilla tavallisesti tarkoitetaan. Valtionvararikko voi johtua kehnosta valtiontalouden hoidosta, vallankumouksesta tai sodasta. Usein varsinainen valtionvararikko voidaan välttää käyttämällä hyväksi inflaatiota, jolla kevennetään valtion velkataakkaa.
Valtionvararikkoja tapahtui jo antiikin aikana ja uudella ajalla niitä on esiintynyt ympäri maailmaa. Ranskassa tapahtui valtionvararikko 1700-luvulla monta kertaa, 1800-luvulla niitä oli Espanjassa seitsemän kappaletta ja Itävallassa viisi kertaa sekä Venäjällä ja Tanskassa. Turkissa oli valtionvararikko 1875, Portugalissa 1892 ja Kreikassa 1893. Ensimmäisen maailmansodan jälkeen sellainen oli ensin Venäjällä ja sitten Saksassa. Ruotsissa ja Suomessa valtionvararikkoon vertautuvia tilanteita on ollut raharealisaatioiden yhteydessä. Uusin valtionvararikko tapahtui Argentiinassa vuonna 2002.[lähde? ]
Hoikka (Rautalampi, Toholahti)

| Hoikka |
| --- | --- |
Valtiot:  Suomi
Maakunnat:  Pohjois-Savo
Kunnat:  Rautalampi
Koordinaatit:  62°37′46″N, 26°54′00″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Konneveden alue (14.71)
Laskujoki:  Vehkapuro Vakkarpuroon 
Järvinumero:  14.713.1.011
Mittaustietoja
Pinnankorkeus:  103,4 m  
Pituus:  710 m  
Leveys:  160 m  
Rantaviiva:  1,566 km  
Pinta-ala:  5,899 ha  
Suurin syvyys:  5,8 m  
Saaria:  ei saaria 
 fiHoikka 
Hoikka  on Pohjois-Savossa Rautalammilla  Toholahden lähellä sijaitseva lampi.
Maantietoa

Lampi on 710 metriä pitkä, 160 metriä leveä, ja sen pinta-ala on 5,9 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 1,6 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Koskeloveden alueeseen (14.713) se kuuluu. Lammen vedenpinnan korkeus on 103,4 metriä mpy.
Tony Roche

| Tony Roche |
| --- | --- |

Henkilötiedot
Syntynyt: 17. toukokuuta 1945  Wagga Wagga 
Tennispelaaja
Pituus:  178  cm
Paino:  79 kg
Kätisyys:  vasenkätisyys
Palkintorahat:  529 199 USD
Kaksinpeli
Voitot/tappiot:  328–143
Nelinpeli
Voitot/tappiot:  213–96
Aiheesta muualla
ITF
ATP
Anthony Dalton ”Tony” Roche (s. 17. toukokuuta 1945) on australialainen tennispelaaja. Hän on lisäksi tullut tunnetuksi valmentamalla useita lajin myöhempiä huipputaitajia.
Roche voitti vuonna 1966 miesten kaksinpelin mestaruuden Ranskan avoimessa tennisturnauksessa finaalivastustajanaan unkarilainen István Gulyás. Hän pääsi Ranskan avointen finaaliin myös kahdesti muulloin, mutta hävisi vuonna 1965 Fred Stollelle ja vuonna 1967 Roy Emersonille.
Roche hävisi vuonna 1968 Wimbledon-finalistina Rod Laverille. Yhdysvaltain avoimissa hänet voitti vuonna 1969 jälleen Laver, vuonna 1970 Ken Rosewall.
Nelinpelissä Roche voitti kaikkiaan kaksitoista Grand Slam -turnausta vuosina 1965–1976. Pelitoverina oli joka kerralla John Newcombe, jonka kanssa Roche pääsi vuonna 1986 Rhode Islandin International Tennis Hall of Fameen. Hän edusti maataan myös Davis Cupissa.
Valmennettavia

Ivan Lendl (s. 1960)
Patrick Rafter (s. 1972)
Roger Federer (s. 1981)
Lleyton Hewitt (s. 1981)
Aiheesta muualla

Kuvia tai muita tiedostoja aiheesta Tony Roche Wikimedia Commonsissa
1 2  Lance Tingay, 100 years of Wimbledon, Enfield, Guinness Superlatives, 1977, s. 204 . Tieto on haettu Wikidatasta.
Hòa Bình (maakunta)

Maakunta Vietnamin kartalla.
Hòa Bình on maakunta Vietnamin luoteisosassa, Tây Bắcin alueella. Sen pinta-ala on 4 684 km². Vuonna 2009 maakunnassa oli 787 tuhatta asukasta. Sen pääkaupunki on nimeltään Hòa Bình.
Maakunta on köyhä, ja työttömyys on siellä yleistä, varsinkin naisten keskuudessa. Monet asukkaista kuuluvat Vietnamin etnisiin vähemmistöihin. Näitä vähemmistöjä ovat mườngit, tàyt, thait, daot ja hmongit.
Tyypillistä maastoa Hòa Bìnhissä ovat vuoret ja niiden väliin jäävät kapeat laaksot. Maakunnan alueelta on löydetty asbestia, hiiltä ja kalkkikiveä. Siellä toimii kuusi pientä hiilikaivosta.
USS PC-818

| USS PC-818 |
| --- | --- |


Aluksen vaiheet
Rakentaja:  Albina Engine and Machine Works, Portland, Oregon
Kölinlasku:  4. maaliskuuta 1943
Laskettu vesille:  30. maaliskuuta 1943
Palveluskäyttöön:  3. elokuuta 1943
Poistui palveluskäytöstä:  8. toukokuuta 1946
Loppuvaihe:  Portugalille
Tekniset tiedot
Uppouma:  280 brt
Pituus:  53,34 m
Koneteho:  2 000 hv
Nopeus:  20 solmua
Miehistöä:  59
Aseistus
Aseistus:  1 × 3" ilmatorjuntatykki 1 × 40 mm ilmatorjuntatykki 3 × 20 mm ilmatorjuntatykkiä
USS PC-818 oli Yhdysvaltain laivaston vuonna 1943 vesillelaskettu PC-461-luokan partioalus.
Valmistus

Alus tilattiin 10. elokuuta 1942 Albina Engine and Machine Worksiltä Portlandista Oregonista, missä köli laskettiin 4. maaliskuuta 1943. Alus laskettiin vesille 30. maaliskuuta ja otettiin palvelukseen 3. elokuuta.
Palvelus

Yhdysvaltain laivasto poisti aluksen palveluksesta 8. toukokuuta 1946. Alus luovutettiin Portugalille.
NRP Madeira

Portugalin laivasto otti 1948 aluksen palvelukseen nimellä NRP Sal. Alus on poistettu palveluksesta.
Hoikka-Viheriä

| Hoikka-Viheriä |
| --- | --- |
Valtiot:  Suomi
Maakunnat:  Keski-Suomi
Kunnat:  Multia
Koordinaatit:  62°30′23″N, 24°58′26″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pengerjoen valuma-alue (14.54)
Järvinumero:  14.546.1.001
Mittaustietoja
Pinnankorkeus:  215,5 m 
Rantaviiva:  0,7 km 
Pinta-ala:  0,013 km² 
Tilavuus:  0.000052 km³
Keskisyvyys:  4 m 
Suurin syvyys:  6 m 
 fiHoikka-Viheriä 
Hoikka-Viheriä on 1,3 hehtaarin laajuinen järvi Multialla. Se on yksi Pengerjoen ja Jämsän reitin neljästä latvajärvestä. Etäisyys Multian kuntakeskuksesta on noin neljätoista kilometriä koilliseen.
Niukkojen havaintojen mukaan Hoikka-Viheriän vesi on erittäin hapanta ja ruskeaa. Veden fosforipitoisuus osoittaa keskiravinteikkuutta eli mesotrofiaa.
Maantiede

Hoikka-Viheriä kuuluu Rajajoen valuma-alueen kolmannen jakovaiheen vesistöön, toinen jakovaihe on Pengerjoen valuma-alue ja ensimmäinen Jämsän reitin valuma-alue. Päävesistö on Kymijoen vesistö. Rajajoen valuma-alueeseen kuuluu Hoikka-Viheriän lisäksi Haukijärvi ja eräitä lampia, kuten Korpi-Viheriä (204,5 metriä mpy) ja Lehto-Viheriä (207,7 metriä mpy) Hoikka-Viheriän eteläpuolella. Järvien vedet virtaavat etelään Pengerjokeen ja edelleen Päijänteeseen.
Hoikka-Viheriän pinta-ala on noin kuudesosa Haukijärven pinta-alasta, mutta sen vesimäärä on kaksinkertainen. Hoikka-Viheriä sijaitsee Haukijärvestä kaakkoon, kuten myös Salmijärvestä, joka kuuluu Saarijärven reitin valuma-alueeseen.
Pengerjoen latvajärvet:
Ahveninen
Haukijärvi
Hoikka-Viheriä
Lauttajärvi.
Jämsän reitti latvajärviltä etelään:
Pengerjoki → Jämsänvesi–Petäjävesi (111,1 metriä mpy).
Aiheesta muualla

Fishing.fi: Hoikka-Viheriä
(14.5)
Turkvision laulukilpailu 2017

| Turkvision laulukilpailu 2017> Päivämäärät.Isäntä |
| --- | --- |
Tapahtumapaikka:  Saryarka velodromi, Astana,  Kazakstan 
Isäntämaan toimittaja:  TMB TV
Osallistujat
Osallistujien määrä:  15
Uudet maat:   Alankomaat  Latvia  Moldova  Puola  Ruotsi  Stavropolin aluepiiri
Palaavat maat:   Baškortostan  Krim  Tatarstan
Muuta
Osallistujakartta

   Maat, jotka ovat jo valinneet oman osallistujansa ja/tai kappaleensa   Maat, jotka osallistuvat vuonna 2017   Maat, jotka osallistuivat ennen, mutta eivät osallistu vuonna 2017  
Turkvision laulukilpailu
 ◄ 2016 • 2018 ► 
Turkvision laulukilpailu 2017 (turk. Türk Dünyası Türkvizyon Şarkı Yarışması 2017) olisi ollut järjestyksessään neljäs Turkvision laulukilpailu ja se olisi järjestetty Astanassa, Kazakstanissa. 15 maata tai aluetta, joissa asuu paljon turkkilaisia tai puhutaan turkkilaista kieltä oli ilmoittanut osallistuvansa vuoden 2017 kilpailuun. Alankomaat, Latvia, Moldova, Puola, Ruotsi ja Stavropolin aluepiiri olisivat osallistuneet kilpailuun ensi kertaa. Baškortostan, Krim ja Tatarstan olisivat palanneet kilpailuun kahden vuoden tauon jälkeen.
Tapahtumapaikka

Helmikuussa 2017 ilmoitettiin, että vuoden 2017 kilpailu tultaisiin järjestämään Astanassa, Kazakstanissa Alun perin kilpailu oltaisiin järjestetty Astanan Barys Arenalla. 27. maaliskuuta 2017 ilmoitettiin kuitenkin, että kilpailun tapahtumapaikkana toimisi Saryarka velodromi. Kilpailu kuitenkin peruttiin samana vuonna.
Formaatti

Toisin kuin vuonna 2015 jolloin ei ollut semifinaalia sillä kaikki kilpailevat Venäjän osavaltiot olivat vetäytyneet kisasta Turkin ja Venäjän suhteiden takia, vuonna 2017 olisi ollut yksi semifinaali.
Osallistujien lista

15 maata ja aluetta oli ilmoittanut osallistuvansa vuoden 2017 kilpailuun.
| Maa/alue | Kieli | Artisti(t) | Kappale |
| --- | --- | --- | --- |
|  Alankomaat | Azeri | Elcan | "Ana Vatan" |
|  Baškortostan | Baškiiri | Zilia Bakhtieva | "Donya Mathur" |
|  Gagauzia | Gagauzi | Julija Arnaut | "Kemençä" |
|  Kazakstan |  | Dimaš Qudajbergen |  |
|  Krim | Krimintataari | Alseda Seydaliyeva | "Feleğimsin" |
|  Latvia | Turkki | Oksana Bilera | "Yakışıyor Bize Bu Sevgi" |
|  Moldova | Turkki | Pelageya Stefoglo | "Yallah Yallah! |
|  Puola | Turkki | Olga Šimanskaja | "Masal gibi bu dünya" |
|  Romania |  | Sunai Giolacai |  |
|  Ruotsi | Azeri | Arghavan | "Dirçaliş" |
|  Saksa |  | Seyran |  |
|  Stavropolin aluepiiri |  | Islam Satyrov |  |
|  Tatarstan |  | Yämle Kızlar |  |
|  Ukraina | Gagauzi | Natalia Papazoglou | "Tikenli Yol" |
|  Valko-Venäjä | Azeri | Svetlana Agarval | "Meni Anla" |
Kilpailun pitopaikka Saryarka velodromi.
Käännös suomeksi
Hulkkio

| Hulkkio |
| --- | --- |
 Hulkkio
Luoja(t):  Allan Heinberg & Jim Cheung
Kustantamo:  Marvel
Ensiesiintyminen:  Young Avengers #1 (2005)
Henkilötiedot
Oikea nimi:  Dorrek VIII (Theodore "Teddy" Altman)
Status:  Aktiivinen
Pituus:  189 cm, vaihtelee
Paino:  93 kg, vaihtelee
Ryhmäsidokset:  Nuoret Kostajat
Voimat:  Kyky muuttaa muotoa, valtava fyysinen voima, kyky parantua vammoista huomattavan nopeasti
Suhteet
Sukulaiset:  Prinsessa Anelle (äiti), Kapteeni Ihme (isä)
Hulkkio, oikealta nimeltään Dorrek VIII on Marvel-kustantamon sarjakuvissa esiintyvä supersankari. Hulkkion ensiesiintyminen tapahtui amerikkalaisen Young Avengers -lehden ensimmäisessä numerossa. Hahmon loivat Allan Heinberg ja Jim Cheung.
Historia

Teddy Altman kasvoi tavallisena nuorukaisena yksinhuoltajaäitinsä luona. Teddy huomaa jo varhain osaavansa muuttaa muotoaan ja päättelee olevansa mutantti. Hän päättää pitää asian omana tietonaan. Eräänä päivänä Superskrulli, skrullien keisarikuntaan kuuluva supersotilas saapuu Teddyn luokse ja ilmoittaa tämän olevan skrulli. Superskrulli hyökkää Teddyä vastaan ja yllättyy tämän omaamista valtavista voimista.
Superskrulli seuraa pakenevaa Teddyä Wiccanin kotiin, jossa Teddyn äiti odottaa poikaansa. Superskrulli yrittää vakuuttaa Teddy skrullimuodostaan ja yrittää pakottaa erityisen laitteen avulla tämä alkuperäiseen muotoonsa. Teddyn sijaan hänen äitinsä muuttuukin skrulliksi. Superskrulli raivostuu ja tuomitsee naisen rotunsa verenpetturiksi. Tämä vastaa vain noudattaneensa skrullien keisarinnan käskyä, mutta Superskrulli ei halua kuunnella enempää. Hän tappaa Teddyn äidin.
Superskrulli paljastaa, että vuosia sitten, kriiden ja skrullien sotiessa verisesti, hän kidnappasi Kapteeni Ihmeen, Elohopean ja Purppuranoidan lahjoittaakseen näiden elämät skrullien keisarille. Vaikka sankarit pakenivatkin myöhemmin, keisarin tytär, prinsessa Anelle sai lapsen hänen ja Mar-Vellin rakkaussuhteen vuoksi. Synnyttyään lapsi karkotettiin välittömästi ja tämä kasvoi maapallolla Teddynä.
Superskrullin jatkaessa kertomustaan paikalle saapuu krii-sotilaita, jotka vaativat Teddyä mukaansa. Lopulta välttääkseen taistelun, Superskrulli muuntautuu kriiden huomaamatta Teddyksi ja lähtee näiden mukaan omista syistään.
Muiden monien tapaan Teddy valitsee puolensa sisällissodassa ja liittyy Kapteeni Amerikan vastarintaliikkeeseen.
Historia > Seksuaalisuus

Hulkkion vuorovaikutus ja lämpimät suhteet Wiccaniin sai jotkut lukijoista spekuloimaan nuorten miesten ystävyyssuhteen todellista laatua. Allan Heinberg myönsi miesten suhteen olevan homoseksuaalinen San Diegon sarjakuvafestivaaleilla. Heinberg oli yllättynyt siitä, että hänen hienovaraiset vihjeensä oli poimittu niinkin nopeasti ruutujen välistä.
Mennessään Kat Farrellin haastatteluun Jessica Jones varoittaa Hulkkiota ja Wiccania Farrellin mahdollisesta kysymyksestä koskien heidän seksuaalisuuttaan. Hetken mietinnän jälkeen pari päättää kertoa haastattelussa totuuden, johon Teddy lisää "Miksi vain Pohjantähti saisi pitää hauskaa?" Teddyn sisarpuoli Phyla-Vell on myös homoseksuaali.
Voimat ja varusteet

Hulkkio on kriin ja skrullin pariutumisen tuloksena syntynyt hybridi. Hänen yliluonnolliset kykynsä juontavat juurensa tähän erikoiseen verenperimään. Hulkkio omaa kyvyn muuttaa muotoaan ja kehittyneen parannusvoiman, joka on tulosta skrulligeeneistä. Krii-vaikutuksen näkee valtavista fyysistä voimista. Muodonmuuttajana Hulkkio kykenee luomaan itsestään aivan erinäköisen ihmisen tai lisäämään ruumiiseensa piikkejä, suojaavia luukilpiä tai kasvattaa itselleen siivet.
Aiheesta muualla

Marvel-kustantamon kotisivujen osuus Hulkkiosta (englanniksi)
Gay League-sivuston profiili Hulkkiosta (Arkistoitu – Internet Archive) (englanniksi)
Marvel-universumin nuoret rakastavaiset, Wiccan ja Hulkkio (jälkimmäinen ihmisolomuodossaan).
Valpuri Innamaa

Valpuri Eerikintytär Innamaa (kuoli noin 1602) oli varakas turkulainen kauppias.
Valpuri Innamaan mies Henrik Innamaa oli turkulainen kauppias, jonka nimi mainitaan asiakirjoissa vuonna 1549. Henrik osallistui Juhana-herttuan kosiomatkalle Puolaan ja Turun raadin toimintaan. Juhanan vangitsemiseen vuonna 1563 päättyi myös Henrik Innamaan ura.
Leskeksi jäänyt Valpuri jatkoi miehensä perustaman kauppahuoneen toimintaa. Koska kuningas Eerik XIV ja Juhana riitaantuivat ja Juhana vangittiin 1563, odottivat myös Juhanan lähipiiriä kovat ajat. Innamaan laiva takavarikoitiin Danzigissa 1563 ja hänen kauppahuoneensa ryöstettiin. Valpuri kirjoitti kuningas Eerikille vaatien oikeutta. Juhanan syrjäytettyä Eerikin vuonna 1568 toiveet omaisuuden palauttamisesta kasvoivat, mutta vasta vuonna 1582 Valpuri sai takaisin omaisuutensa. Valitusten lähettämistä Tukholmaan hän ei kuitenkaan lopettanut.
Valpuri Innamaan laivat kuljettivat tavaraa Tukholmaan ja muualle Itämeren satamiin, ja hän itse kävi kauppaa omassa maakunnassa. Rahansa hän sijoitti ostamalla maata Turun seudulta. Lisäksi hän varusti Ruotsin armeijan joukkoja 1580-luvulla ja avusti kuningasta rahallisesti. Kruunu antoi hänelle rahojen vastineeksi 15 maatilan verotulot vuonna 1590 ja veronkanto-oikeutta jatkettiin tämän jälkeenkin.
Valpuri Innamaalla oli ainakin neljä laivaa 1580–1590-luvuilla, ja hän olikin Turun laivanvarustajista mahtavin. Suurin laiva oli vetoisuudeltaan 60 lästiä.
Valpurilla oli asuintalot sekä keskikaupungilla Aninkaisten korttelissa, lähellä nykyistä pääkirjastoa, että Kakskerran Kollissa.
Valpuri Innamaa oli neljästi naimisissa. Hänen toinen miehensä oli Pietari Ingvaldinpoika, kolmas Olavi Kaarlenpoika ja neljäs Luukas Laurinpoika.
Hänen kunniakseen on nimetty kaksi katua, Valpuri Innamaan katu Varissuolla ja Valpurintie (entinen Mäyräntie) Kastussa.
Hoikka (Pieksämäki, Mataramäki)

| Hoikka |
| --- | --- |
Valtiot:  Suomi
Maakunnat:  Etelä-Savo
Kunnat:  Pieksämäki
Koordinaatit:  62°24′33″N, 26°52′18″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Konneveden alue (14.71)
Laskujoki:  oja Mataroiseen 
Järvinumero:  14.718.1.087
Mittaustietoja
Pinnankorkeus:  142,5 m  
Pituus:  2,4 km  
Leveys:  730 m  
Rantaviiva:  8,113 km  
Pinta-ala:  65,826 ha  
Saaria:  1 
 fiHoikka 
Hoikka  on Etelä-Savossa Pieksämäellä  Mataramäen lähellä sijaitseva järvi.